Улс төрийн кампанит ажил

Улс төрийн кампанит ажил гэдэг нь тодорхой бүлгийн дотор шийдвэр гаргах үйл явцад нөлөөлөхийг зорьсон зохион байгуулалттай хүчин чармайлт юм. Ардчилсан нийгэмд улс төрийн кампанит ажил нь ихэвчлэн сонгуулийн-кампанит ажлыг илэрхийлдэг бөгөөд үүгээр дамжуулан төлөөлөгчид сонгогдож, эсвэл бүх нийтийн санал асуулгаар шийдвэр гаргадаг. Орчин үеийн улс төрд хамгийн их анхаарал татсан улс төрийн кампанит ажлууд нь ихэвчлэн муж, хотын дарга эсвэл засгийн газрын тэргүүний (ихэнхдээ ерөнхийлөгч эсвэл ерөнхий сайд) сонгуульд төвлөрдөг.

 Кампанит ажлын мессеж 
Кампанит ажлын мессеж нь нэр дэвшигч сонгогчидтой хуваалцахыг хүсэж буй үзэл баримтлалуудыг агуулдаг. Энэ нь улс төрийн албан тушаалд нэр дэвшихдээ түүний санааг дэмжиж буй хүмүүсийг өөрийгөө дэмжүүлэх зорилготой. Уг мессеж нь ихэвчлэн бодлогын асуудлуудтай холбоотой хэд хэдэн гол санаанаас бүрддэг. Эдгээр гол санаануудыг хураангуйлан дахин дахин давтан хэлснээр сонгогчдын сэтгэлд гүн суулгахыг зорьдог. Олон сонгуулиар  сөрөг нам нэр дэвшигчийн анхаарлыг гол мессежээс нь хазайлгахын тулд бодлого эсвэл хувийн амьдралтай холбоотой хөндлөн асуулт тавьдаг. Ихэнх кампанит ажил мессежээ өргөн хүрээтэй байлгахыг эрмэлздэг бөгөөд энэ нь боломжит дэмжигчдийн хүрээг тэлэх зорилготой. Харин хэт нарийн төвөгтэй мессеж нь зарим сонгогчдыг хөндийрүүлж, нэр дэвшигчийг тайлбар хийхэд цаг зарцуулан удаашруулах магадлалтай. Жишээлбэл, 2008 оны Америкийн Ерөнхийлөгчийн сонгуулийн үед Жон МакКейн ангагдаа эх оронч байдал болон улс төрийн туршлагад тулгуурласан “Эх орон нэгдүгээрт” гэсэн мессеж хэрэглэж байсан бол дараа нь улс төрийн хүрээллийн дунд “Анхны Бие Даасан Үзэлтэй Улс Төрч” хэмээх дүр төрхийг гаргаж ирэхэд чиглүүлж өөрчилсөн. Харин Барак Обама кампанит ажлынхаа туршид “өөрчлөлт” гэсэн энгийн бөгөөд тууштай мессежийг ашигласан.